ฟินเทคในตลาดหุ้น
เทคโนโลยีไม่ได้เข้ามามีบทบาทมากเฉพาะในส่วนของธนาคารพาณิชย์เท่านั้น แต่สถาบันการเงินที่ไม่ใช่ธนาคาร
9 เม.ย. 2559

โดย...แบงก์กลิ้ง
เทคโนโลยีไม่ได้เข้ามามีบทบาทมากเฉพาะในส่วนของธนาคารพาณิชย์เท่านั้น แต่สถาบันการเงินที่ไม่ใช่ธนาคาร หรือนันแบงก์ ก็ต้องปรับตัวไม่แตกต่างกัน ทุกคนกำลังก้าวเข้าไปสู่ยุคฟินเทค (Financial Technology)
วันนี้มีตัวอย่างของบริษัทหลักทรัพย์ (บล.) ที่กำลังพัฒนาแพลตฟอร์มใหม่ให้เป็นรากฐานของบริษัท เพื่อสามารถให้บริการการลงทุนที่หลากหลายมากขึ้น ตามความต้องการของลูกค้าที่เปลี่ยนแปลงไป
บล.กรุงศรีอยุธยา ประกาศปรับระบบที่เกี่ยวกับการซื้อขายหลักทรัพย์ผ่านระบบอินเทอร์เน็ต (อินเทอร์เน็ตเทรดดิ้ง) รวมไปถึงระบบการซื้อขายได้ทั้งในและต่างประเทศ (ออฟชอร์เทรดดิ้ง) ด้วยการสร้างแพลตฟอร์มที่สามารถรองรับการเทรดที่ซับซ้อนมากขึ้น โดยมีการนำต้นแบบจากประเทศญี่ปุ่นและสหรัฐมาประยุกต์เพื่อให้เข้ากับพฤติกรรมของนักลงทุนไทย
แพลตฟอร์มนี้ จะสามารถซื้อหุ้นได้ทั่วโลก รวมถึงสามารถซื้อผลิตภัณฑ์อื่นนอกจากหุ้นได้ด้วย เช่น กองทุน ตราสารหนี้ ซึ่งคาดว่าแพลตฟอร์มรูปแบบใหม่จะแล้วเสร็จภายใน 2-3 ปีข้างหน้า